KIITOSITKU VANHENEMISELLE

Kultaisella ikäkukkulalla katselen siunaten

vierineitä vuosia, ilta-auringossa.

Kiitän polulla polveilevalla kiitävää kulkijaa.

Lähetän lämpimän halauksen

laaksojen alhoissa aprikoivalle,

lähteellä tiukuttelevalle, tiiperoiselle tyttöselle.

Tuon tuttuiselle taivaan tähystäjälle

elämänlankaa pitkin terveiseni:

kaikki hyvin, kultaseni.

Muistelen ihmisiä ihmeellisiä,

kuorin kovapintaiset kokemukseni ja hyväksyn haavani.

Pirskotan paranravaa armeliaisuutta

kaikkiin kohtaamisiin, ohituksiin ja ylityksiin.

Illan hämärtyessä en pelkää pimeää,

vaan ilokivelle istahdan.

Ilman huolen harsoja, katkeruuden kaihia

näen onneni ikiaikaisen

pilvettömältä taivaalta.